เครื่องเสนาราชอิสริยาภรณ์วิลเลิม

เครื่องเสนาราชอิสริยาภรณ์วิลเลิม ( อักษรย่อ: MWO) เป็นเครื่องราชอิสริยาภรณ์ที่เก่าแก่และมีเกียรติยศสูงสุดของราชอาณาจักรเนเธอร์แลนด์ ถูกตั้งชื่อตามพระนามของ เซนต์วิลเลิมแห่งเกิลโลน เจ้าชายแห่งออเรนจ์พระองค์แรก เครื่องราชอิสริยาภรณ์นี้มีคำขวัญ คือ Voor Moed, Beleid en Trouw (แด่ความกล้าหาญ ความเป็นผู้นำ และความจงรักภักดี) ถูกสถาปนาขึ้นโดยพระเจ้าวิลเลิมที่ 1 แห่งเนเธอร์แลนด์ เมื่อวันที่ 30 เมษายน 1815 สำหรับพระราชทานเพื่อเชิดชูความกล้าหาญในสมรภูมิและพระราชทานแก่ข้าราชการทหารชั้นผู้ใหญ่ในขณะนั้น โดยพระมหากษัตริย์สามารถพระราชทานเครื่องราชอิสริยาภรณ์นี้ให้บุคคลใดก็ได้โดยไม่คำนึงถึงยศศักดิ์หรือฐานันดร ไม่เฉพาะในกองทัพดัตช์เท่านั้น แต่ยังรวมถึงชาวต่างชาติด้วย  ในปัจจุบัน การเป็นสมาชิกในเครื่องราชอิสริยาภรณ์นี้เป็นไปได้ยากมาก เนื่องจากพระมหากษัตริย์จะพระราชทานเพื่อเชิดชูความองอาจหาญกล้าในการศึกสงครามเท่านั้น

กระทั่งในฤดูใบไม้ผลิปี 1940 มีการลงมติเห็นชอบให้พลเรือนสามารถได้รับพระราชทานเครื่องราชอิสริยาภรณ์นี้ เพื่อเชิดชูการกระทำอันกล้าหาญในการต่อสู้เพื่ออิสรภาพ สิทธิและเสรีภาพของปวงชน หลังจากการได้รับเอกราชจากเนเธอร์แลนด์ของหมู่เกาะอินเดียตะวันออกแล้ว มีสุภาพบุรุษและสุภาพสตรีหลายท่านที่ได้ต่อต้านและเรียกร้องเอกราชได้รับพระราชทานเครื่องราชอิสริยาภรณ์นี้เช่นกัน

 ลำดับชั้น 
ในปี 1945 เครื่องเสนาราชอิสริยาภรณ์วิลเลิม มีปรากฏลำดับชั้น ดังต่อไปนั้

 ชั้นประถมาภรณ์ (Knight Grand Cross) – ประกอบด้วย ดวงตราประดับสายสะพายจากไหล่ขวาลงมาทางซ้าย และติดดาราเครื่องราชอิสริยาภรณ์ที่อกซ้าย
 ชั้นทวีติยาภรณ์ (Commander) – ประกอบด้วย ดวงตราประดับสายสร้อย และดาราเครื่องราชอิสริยาภรณ์ลักษณะเดียวกับดวงตรา ประดับที่อกซ้าย
 ชั้นตริตาภรณ์ (Knight 3rd class) – ประกอบด้วย ดวงตราสีทองประดับแพรแถบ โดยมีดอกไม้จีบติดบนแพรแถบ ติดแพรแถบบนอกซ้าย
 ชั้นจัตุรถาภรณ์ (Knight 4th class) – ประกอบด้วย ดวงตราสีเงินประดับแพรแถบ ติดแพรแถบบนอกซ้าย

ประถมาภรณ์
สายสะพายและดาราทุติยาภรณ์
สายสร้อยและดาราตริตาภรณ์
แพรแถบดอกไม้จีบจัตุรถาภรณ์
แพรแถบcenter|212x212pxcenter|110x110pxcenter|422x422pxcenter|235x235pxcenter|229x229px

หมวดหมู่:เครื่องราชอิสริยาภรณ์เนเธอร์แลนด์
หมวดหมู่:ก่อตั้งในปี พ.ศ. 2358
หมวดหมู่:เครื่องเสนาอิสริยาภรณ์